Dansk Flygtningehjælp har akut brug for indsamlere i Skagen

 Dansk Flygtningehjælp samler ind i hele landet søndag den 3. november, men der er langt fra nok, der har meldt sig som indsamlere. Der er akut brug for flere indsamlere i Skagen og Aalbæk, fortæller Dansk Flygtningehjælps lokale indsamlingskoordinator Niels Christensen og Kim Hedemark.

 Lige nu knokler frivillige landet over med at finde indsamlere til årets landsindsamling søndag den 3. november. Men tiden er ved at løbe ud, hvis nok danskere skal få besøg af en indsamler:

 ”*Mange har meldt sig som indsamlere her i Skagen og Aalbæk, og det er jeg virkelig taknemmelig for. Men der er stadig rigtig mange ledige ruter her i byen, og jeg håber, at endnu flere har lyst til at bruge tre timer på at gøre en forskel for verdens hårdest ramte flygtninge. Man tilmelder sig på* [*www.flygtning.dk*](http://www.flygtning.dk) *eller ved at ringe til 3373 5111,*”

Landsindsamlingen er landsdækkende, og på bare tre timer kan en enkelt indsamler samle cirka 1.000 kr. ind, som går til at hjælpe lige præcis dér, hvor nøden er størst lige nu. Pengene sikrer, at Dansk Flygtningehjælp kan sætte hurtigt og effektivt ind, når katastrofen rammer et nyt sted, og mennesker akut får brug for mad og tag over hovedet. For 218 kr. kan Dansk Flygtningehjælp give en familie på flugt det nødvendige udstyr til at bygge et midlertidigt hjem.

Har du lyst til at være indsamler og gøre en forskel, skal du møde op i Kulturhuset Kappelborg i Skagen eller på Fiskervej 6 i Aalbæk kl. 1000. Aldi og Lidl i Skagen søger for lidt varmt og godt til ganen efter gåturen. Ses vi?

Pengene fra indsamlingen bliver brugt i nærområderne til verdens konfliktzoner. I år går pengene i særlig grad til at give mennesker på flugt tag over hovedet – for alle mennesker har brug for et hjem for at overleve.

 Det gælder i verdens største flygtningelejr i Bangladesh, hvor næsten én million mennesker lige nu er stuvet sammen under usle forhold. Det gælder i Yemen, hvor sulten truer 10 millioner mennesker på livet. Og det gælder for millioner af syrere, der fortsat er tvunget på flugt fra krigens ødelæggelser i enten deres eget land eller til et af nabolandene.

*Meld dig som indsamler søndag den 3. november på tlf. 3373 5111 eller* [flygtning.dk](http://www.flygtning.dk). Du kan også allerede donere et bidrag på Mobilepay nummeret 800055.

**FAKTA: Dansk Flygtningehjælps Landsindsamling 2019**

* Dansk Flygtningehjælp er Danmarks største humanitære organisation, og arbejder i 40 lande verden over for at sikre nødhjælp og sikkerhed til folk på flugt.
* Dansk Flygtningehjælp administrerer f.eks. flygtningelejre i nærområderne, distribuerer nødhjælp, etablerer brønde og vandrensningsanlæg og uddanner børn og voksne, så de har en hverdag efter flugten.
* Mere end 70 millioner mennesker i verden er på flugt.
* Midlerne fra Landsindsamlingen 2019 går bl.a. til at give mennesker på flugt tag over hovedet. Pengene støtter blandt andet flygtninge i verdens største flygtningelejr i **Bangladesh**, i **Yemen** samt **syriske flygtninge** i enten Syrien eller et af nabolandene.

i--

De Bedste Hilsner

Kim Hedemark

Mail: bandanakim@gmail.com